text: NSÍ hevur í kvøld vunnið 1-0 á nærmastu grannunum við Løkin. Christian Høgni skjeyt málið miðskeiðis í seinna hálvleiki.
text: #000001
text: Pauli hevði framt onkrar broytingar síðani seinasta dyst. Klæmint var aftur leikbannaður, og upplagda valið í hansara stað, Mamuka, stríðist við onkran smáskaða. Hetta hevði við sær, at venjarin setti veteranin Helga L. Petersen í álopið saman við Christian Høgna.
text: #000004
text: Líkindini at spæla vóru ring, serliga í fyrra hálvleiki. Gamaní var turt, men nogvur vindur lá norðureftir vøllinum. Hetta hevði stóra ávirkan á spælið.
text: #000006
text: Tað tók eina løtu hjá NSÍ at venja seg við umstøðurnar. Útsparkini hjá András vunnu ikki fram um miðjuna, og fóru fleiri teirra út til innkast í ovaru síðu.
text: #000008
text: NSÍ hevði onkur hornaspørk fyrstu løtuna, men góvu hesi heldur B68 kontramøguleikar enn okkum málmøguleikar.
text: #000009
text: So við og við kom betri skil á spælið. Razak fordeildi bóltin skilagott á miðjuni. Helgi vann fleiri luftbóltar, og í 31. minutti hevði hann ein gyltan møguleika at leggja NSÍ á odda, men skotið fór framvið. Christian Høgni og Debes vóru eisini eyðsýndir.
text: #000010
text: NSÍ sat á alsamt størri parti av spælinum uttan at koma til teir heilt stóru málmøguleikarnar. Og alla tíðina var vandin fyri kontraálopum í nógva vindinum stórur.
text: #000011
text: Samanumtikið hevði B68 havt fleiri skot í fyrra hálvleiki, men NSÍ hevði so við og við funnið góða spælið fram. Hóast líkindini ikki vóru av teimum bestu, løgdu leikararnir nógv fyri.
text: #000012
text: Tað lá líkasum í luftini, at okkurt mál fór at koma. NSÍ sat á spælinum hesa løtuna, men B68 royndi at kontra, tá høvið var.
text: #000017
text: Samanumtikið var talan um eina tætta og intensa grannauppgerð í truplum líkindum. B68 var meiri beinleiðis í sínum spæli og komu til skotroyndir, serliga í fyrra hálvleiki. So við og við kom gongd á spælið hjá NSÍ, og áttu vit greitt seinna hálvleik. Tað var tó bert tað eina málið, ið skilti liðini, og var dysturin tí spennandi allar 90 minuttirnar.
text: #000022
text: Magnus H. Olsen hevur gjørt avtalu við NSÍ. Evnaríki 24-ára gamli leikarin, sum hevur fingið sína fótbóltsuppaling í B71, hevur seinastu trý árini leikt við B36. Magnus er fjøltáttaður leikari, sum kann leika ymsa staðni á vøllinum. Seinnu árini hevur hann mest verið verjukendur, men álopstalentið er ikki sørt. Á myndini omanfyri fegnast hann saman...
text: #000036
text: Harry Knudsen kemur nú at verða ein partur av venjara toyminum hjá Betri liðnum hjá NSÍ. Harry Knudsen er væl kendur í felaginum, hann hevur fyrr verið hjálparvenjari hjá NSÍ, bæði saman við Trygva Mortensen og Anders Gerber. Harry Knudsen er nú hjálparvenjari hjá Betri liðnum, umframt at hann framvegis er partur av U13 dreingjunum...
text: #000039
text: Pál dagins maður móti KÍ
text: #000041